da da nb da sv da da da da da da da da da da da en da en da da da da da en sv da da hbs_lat sv hbs_lat fi pl da nl da de da da da da es da da da da da da da sv da da da da da sv da da da da sv da da da nb da pl de da da en da de es da de nb da da da da da da da da da en da da da da da da da da da da da da da da da nb da nn id da da da da da da da da da da da da en da en da da da da da da en sv da da hbs_lat sv hbs_lat fi da pl da nl da de da da da da nb da nb en da sv da da da da pt nn da da nn nb da da en en da da da da de da da da en de da en en da en sv sv da
Grønlands Nationaldag 21. juni 2019 bliver fejret på Bakken
Gå til - Mad & Drikke
Gå til - Firma & Grupper
I anledning af Grønlands nationaldag den 21. juni inviterer Bakken for første gang nogensinde til stort kaffemik for alle gæster samt underholdning og udstillinger med masser af indslag fra den grønlandske kunst og kultur. Arrangementet starter kl. 15, det hele er gratis for gæster, og arrangementet vil være med optræden fra blandt andre Rosa Kildahl fra Den store bagedyst samt Nukâka Coster-Waldau i selskab med musik- og performancegruppen Suluit.
Det er projektleder Helene Steensby, der i 2018 stod i spidsen for Bakkens julemarked, da verdens ældste forlystelsespark for første gang holdt åbent i juleperioden, der står bag idéen om at fejre Grønlands nationaldag på Bakken:
"Jeg er selv halvt grønlandsk og ved, at nationaldagen betyder meget for grønlænderne, inklusive dem der bor i Danmark. Derfor tænkte jeg, det kunne være oplagt, at Bakken som forlystelsespark danner ramme om en fejring og markering af dagen. Og så er det jo en sjov krølle på halen, at julemanden ifølge solide rygter kommer fra Grønland, nu hvor Bakken siden 1957 hvert år har afholdt julemændenes verdenskongres i juli måned, og at Bakken fra og med sidste år også har åbent i julen i december og med besøg fra julemanden," siger projektleder Helene Steensby.
Ny tradition i verdens ældste forlystelsespark
Fra Bakkens side glæder man sig over en spirende ny tradition, ligesom man glæder sig til at fejre dagen:
"Bakken er for alle og skal favne alle. Derfor er vi meget glade for at invitere til en markering af Grønlands nationaldag med masser af kulturelle indslag, hvor man også kan se fotoudstillinger fra den grønlandske storslåede natur og smage grønlandske specialiteter," siger Bakkens direktør Nils-Erik Winther. Han spår allerede nu, at markeringen af Grønlands nationaldag den 21. juni vil blive en årligt tilbagevendende begivenhed og dermed en ny tradition i verdens ældste forlystelsespark.
Program for nationaldagen på Bakken 21. juni
Kl. 15.00: Det grønlandske kor Avaat optræder på Friluftsscenen
Kl. 15.15: Åbningstale fra Rosa Kildahl. Rosa er tidligere deltager i Den store bagedyst og erfarede først for nylig og i en moden alder, at hun via sin grønlandske far er af grønlandsk afstamning
Kl. 15.30: Stort kaffemik ved Friluftsscenen for alle gæster. Kaffemik er et traditionelt 'åbent kom hinanden ved-kaffebord', hvor man drikker kaffe, spiser kage og sludrer med hinanden
Kl. 17.00: Koncert på Friluftsscenen med orkestret Suluit, der består af grønlandske sangere/skuespillere, herunder Nukâka Coster-Waldau, der oprindeligt kommer fra Grønland, men er bosat i Danmark i dag
Kl. 15.00-21.00: Boder ved Friluftsscenen med grønlandsk kunst og kultur, herunder krydderier, tøj, smykker, sælskindsstøvler m.m. samt fotoudstillinger af den grønlandske natur
Fakta om Grønlands nationaldag
Nationaldagen falder hvert år den 21. juni
Nationaldagen blev indført i 1983 af det tidligere hjemmestyre
I 2009 fik Grønland indført selvstyre på nationaldagen den 21. juni
I Grønland fejres nationaldagen med kaffemik, sang og kulturelle indslag
Detaljer om de grønlandske boder på Bakken 21. juni
Isaksen Design, anerkendt grønlandsk tøj designer
Kvann kompagniet, grønlandske urter og delikatesser
Ethno, sælskindsstøvler og sko
Inuacare, grønlandsk produceret hudpleje
Kristine Berthelsen, husflid, moskusstrik m.m.
Lissi og Ini, sælskindshjerter og andet deko, husflid
Rotary, bod med nyproduceret bog til børn og børnefamilier i Grønland
Send mail til presse@bakken.dk
Flere pressemeddelelser fra Bakken
Påskeløjer for hele familien
MGP-stjernerne og Ramasjang Mysteriet kommer til Bakken i påsken, og alle er inviteret med. Tag børnene og resten af familien under armen og kom i festlig forårsstemning på Bakken i Dyrehaven:
Den 24. april er det Forskningens Døgn i Danmark, og det markerer Bakken med et indslag i uhyggens tegn. For hvad er det, der sker, når vi bliver skræmte og forskrækkede? Og hvorfor opsøger vi overhovedet oplevelser, der skræmmer os og får adrenalinen til at pumpe?
I weekenden åbnede verdens ældste forlystelsespark for første gang nogensinde for gæster i juleperioden. I den anledning steg et dusin julemænd, Pjerrot, Bakkens direktør og flere end 100 gæster på veterantoget i København for lade sig fragte til Klampenborg Station.
Bakken åbner med stort juletema
Fredag d. 23. november åbner Bakken for første gang i sin 435 år lange historie for gæster i juleperioden. Fem weekender i træk inviterer forlystelsesparken til julemarked, julefrokoster, julegøgl, julelys, sjove forlystelser og masser af hyggelig julestemning.
Børnehavebørn gjorde Pjerrots hus efterårsklart til ny sæson
Solen stod fra en skyfri klar oktoberhimmel, da storegruppen fra Lyngby Menighedsbørnehave i formiddags kyndigt bistod Pjerrot med at efterårsdekorere hans hus med solsikker.
Bakken klar med ny efterårssæson: farverig høstfest for alle
Fredag den 12. oktober åbner Bakken for første gang i sin 435 år lange historie for gæster i efterårsferien. Ti dage i træk inviterer forlystelsesparken til en eventyrlig og smuk efterårssæson under temaet ’Høstfest’.
Ekstra pigtrådskoncerter i september
Også i år har Bakken hver tirsdag i august budt gæsterne op til fantastiske pigtrådskoncerter på Friluftsscenen. Koncerterne er så populære blandt publikum, at festen nu fortsætter ind i september:
Se flere billeder Se flere billeder
Køb turbånd online og spar! KØB ONLINE
Tilbage til Mad & Drikke
Caféer, Is & Fastfood
Gå til Mad & Drikke
Tilbage til Firma & Grupper